Μουσείο της Γαλλικής Επανάστασης

Το **Μουσείο της Γαλλικής Επανάστασης** (γαλλικά: *Musée de la Révolution française*) είναι νομαρχιακό μουσείο στη γαλλική κοινότητα Βιζίλ, 15 χιλιόμετρα νότια της Γκρενόμπλ. Είναι το μοναδικό μουσείο στον κόσμο αφιερωμένο αποκλειστικά στη Γαλλική Επανάσταση.

Το μουσείο άνοιξε στις 13 Ιουλίου 1984. Στεγάζεται στο κάστρο του Βιζίλ, το οποίο έχει μακρά ιστορία συντήρησης έργων τέχνης και φιλοξενεί κέντρο ερευνών για τη γαλλική επαναστατική περίοδο. Στον χώρο διοργανώνονται επίσης διεθνή συμπόσια για τη Γαλλική Επανάσταση.

## Περιγραφή
αριστερά|μικρογραφία|250x250εσ|Το κάστρο του Βιζίλ
Το μουσείο της Γαλλικής Επανάστασης στεγάζεται στο κάστρο του Βιζίλ, ένα από τα πιο διάσημα και σημαντικά κάστρα της περιοχής Ντωφινέ, που βρίσκεται 15 χιλιόμετρα νότια της Γκρενόμπλ στη Διαδρομή του Ναπολέοντα, ο οποίος σταμάτησε εκεί κατά την επιστροφή του από το νησί Έλβα στις 7 Μαρτίου 1815. Το κάστρο κατασκευάσθηκε το 1619 και είναι χαρακτηρισμένο ως Ιστορικό Μνημείο. Αρχικά ιδιοκτησία των δουκών του Λεντιγκέρ και στη συνέχεια, από το 1780 έως το 1895 της ισχυρής οικογένειας Περιέ, πέρασε στο Γαλλικό κράτος και από το 1924 έως το 1972 ήταν η θερινή κατοικία των προέδρων της Γαλλικής Δημοκρατίας.

Το 1973, το κράτος παραχώρησε το κάστρο και την επικράτειά του στο Γενικό Συμβούλιο του νομού Ιζέρ, με σκοπό τη δημιουργία πολιτιστικού χώρου και αποφασίστηκε η δημιουργία του μουσείου, δεδομένου ότι το Ντωφινέ ήταν ένα από τα λίκνα της Γαλλικής Επανάστασης, την *Ημέρα των Κεραμιδιών* στη Γκρενόμπλ έγινε η πρώτη εξέγερση εναντίον του βασιλιά το 1788.

Οι πρώτες αίθουσες του μουσείου δημιουργήθηκαν στις αρχές του 1984  από τις 13 Ιουλίου 1984 εγκαινιάστηκε το μουσείο της Γαλλικής Επανάστασης, στο κέντρο ενός πάρκου 100 στρεμμάτων, προσφέροντας μια νέα προοπτική σε μια κομβική περίοδο της γαλλικής ιστορίας μέσω της καλλιτεχνικής δημιουργίας.

Έργα τέχνης, πίνακες και γλυπτά (προτομές του Ροβεσπιέρου, του Μιραμπώ, του Ζαν-Σιλβαίν Μπαγί και άλλων), ιστορικά αντικείμενα (πέτρες από τη Βαστίλη, σπαθιά της Εθνικής Φρουράς ...) που αναφέρονται στην Επανάσταση, είναι όλα μαρτυρίες που επιτρέπουν στον επισκέπτη να κατανοήσει καλύτερα το πνεύμα της εποχής.

## Επιλογή εκθεμάτων

Αρχείο:Bibliothèque-médaillier, Musée de la révolution française.jpg|Η βιβλιοθήκη
Αρχείο:Salle du XIXe siècle, Musée de la Révolution française - Vizille.jpg|Μία από τις αίθουσες του μουσείου
Αρχείο:Charlotte Corday et Marat, 1880 Jules Aviat.jpg|*Η [[Σαρλότ Κορντέ]] και ο [[Ζαν Πολ Μαρά|Μαρά]]*, 1880, Ζυλ-Σαρλ Αβιά,
Αρχείο:Charles-Louis Muller-Victimes de la terreur.jpg|*Η επιλογή των τελευταίων θυμάτων της [[Τρομοκρατία (Γαλλική Επανάσταση)|Τρομοκρατίας]] στη φυλακή του Σαιν-Λαζάρ στις 7 Θερμιδόρ έτος II* (1850), Σαρλ Μυλέρ
Αρχείο:Prise de la Bastille IMG 2250.jpg|*Η [[άλωση της Βαστίλης]]*, ανωνύμου
Αρχείο:Marie Antoinette being taken to her Execution, 1794.jpg|*Η [[Μαρία Αντουανέτα]] οδηγείται στην εκτέλεση στις 16 Οκτωβρίου 1793*, (1794), Ουίλιαμ Χάμιλτον
Αρχείο:Garde national et femme IMG 2245.JPG|*[[Εθνική Φρουρά (Γαλλία)|Εθνοφρουρός]] και η σύζυγός του*, (1791),
Αρχείο:William Henry Fisk - Robespierre.jpg|*Ο [[Μαξιμιλιανός Ροβεσπιέρος|Ροβεσπιέρος]] λαμβάνει επιστολές από φίλους των θυμάτων του που απειλούν να τον δολοφονήσουν* (1863) Ουίλιαμ Χένρι Φισκ
Αρχείο:Cabinet de cire, Musée de la Révolution française.jpg|*Ο [[Βενιαμίν Φραγκλίνος|Φραγκλίνος]], ο [[Βολταίρος]] και ο [[Ζαν-Ζακ Ρουσσώ|Ρουσσώ]] στα Ηλύσια Πεδία* (1792), πολύχρωμο κερί
Αρχείο:Plate IMG 2199.jpg|Πιάτο της Επανάστασης
Αρχείο:David dessinant Marie-Antoinette--van den Büssche-IMG 2388.JPG|Ο Νταβίντ ζωγραφίζει τη Μαρία Αντουανέτα (1900) Βαν ντεν Μπους
Αρχείο:Journée des Tuiles (Alexandre Debelle), Musée de la Révolution française - Vizille.jpg|Η εξέγερση στη Γκρενόμπλ κατά την *Ημέρα των κεραμιδιών* το 1788, (1890), Αλεξάντρ Ντεμπέλ


## Παραπομπές



Κατηγορία:Μουσεία στη Γαλλία